Nopelniem bagātais sporta meistars
Nopelniem bagātais sporta meistars (krievu: Заслуженный мастер спорта, ЗМС) ir goda nosaukums. Tas tika nodibināts PSRS 1934. gadā (kopš 1983. gada — ar oficiālo nosaukumu PSRS Nopelniem bagātais sporta meistars (Заслуженный мастер спорта СССР)). Šis bija augstākais goda nosaukums vienotajā sporta klasifikācijas sistēmā PSRS. Līdzīgi goda nosaukumi pastāvēja arī Bulgārijā, Polijā (pastāv arī pašlaik), VDR, Rumānijā, Čehoslovākijā. Pēc PSRS sabrukuma šis nosaukums saglabājās vairākās bijušā Austrumu bloka valstīs.